**OSNOVNA ŠKOLA ĐURMANEC**

**ĐURMANEC 49, 49225 ĐURMANEC**

KLASA: 112-03/20-01/19

URBROJ: 2140/2-380-6-20-01

Đurmanec, 28.7.2020.

 **OBJAVA: - MREŽNA STRANICA I OGLASNA PLOČA OŠ ĐURMANEC**

 **- HRVATSKI ZAVOD ZA ZAPOŠLJAVANJE**

 Temeljem čl. 72. Statuta Osnovne škole Đurmanec te odluka Krapinsko-zagorske županije i Općine Đurmanec o sufinanciranju pomoćnika u nastavi, objavljuje se

**NATJEČAJ**

za prijam u radni odnos

1. **Stručno - komunikacijski posrednik za učenike s teškoćama u razvoju – 1 izvršitelj/ica**

**Mjesto rada:** Osnovna škola Đurmanec

**Vrsta ugovora:** ugovor o radu na određeno vrijeme do 10 mjeseci

**Radno vrijeme:** nepuno radno vrijeme - 20 sati tjedno

**Prijevoz na rad:** prema važećim propisima/TKU

**Uvjeti:**

* završeno najmanje četverogodišnje srednjoškolsko obrazovanje,
* da protiv osobe nije pokrenut kazneni postupak.

**Dodatni uvjet za stručno – komunikacijskog posrednika:**

* završena edukacija te stečene kompetencije za posao.

**Prednost će imati osobe:**

* s iskustvom u radu kao stručno - komunikacijski posrednik,
* koje su sudjelovale u edukacijama za stručno - komunikacijskog posrednika,
* s iskustvom u volontiranju.

**Opis poslova**

Stručno – komunikacijski posrednik je osoba koja pruža komunikacijsku potporu gluhim, nagluhim i gluho - slijepim učenicima.

Ukoliko odabrani kandidat nema valjani dokaz o završenom odgovarajućem programu edukacije, u obavezi je sudjelovati u programu edukacije za stručno - komunikacijskog posrednika.

S kandidatom izabranim za stručno - komunikacijskog posrednika sklopit će se ugovor o radu u kojem će biti utvrđeni poslovi, trajanje te međusobna prava, obveze i odgovornosti ugovornih strana.

U prijavi na natječaj kandidat treba navesti svoje osobne podatke (ime prezime, datum i mjesto rođenja, OIB, adresu stanovanja, broj telefona i po mogućnosti e-mail adresu) te dostaviti tražene priloge.

**Uz pisanu prijavu kandidati su dužni priložiti sljedeće dokumente (u preslici):**

* dokaz o odgovarajućem stupnju obrazovanja (presliku svjedodžbe, diplome ili potvrdu o stečenoj stručnoj spremi),
* dokaz o hrvatskom državljanstvu i prebivalištu (presliku osobne iskaznice i domovnice),
* životopis,
* uvjerenje nadležnog suda da se protiv kandidata ne vodi kazneni postupak, ne stariji od 6 mjeseci od dana objave natječaja,
* potvrda o stažu iz matične evidencije Hrvatskog zavoda za mirovinsko osiguranje
* dokaz o iskustvu u radu kao stručno - komunikacijski posrednik (ako ga ima)
* dokaz o završenoj edukaciji za stručno - komunikacijskog posrednika (ako ga ima)
* dokaz o stečenom iskustvu u volontiranju - potvrda o volontiranju i sl. (ako ga ima)
* potpisanu, ispunjenu privolu za davanje i obradu osobnih podataka u svrhu odabira kandidata, a na predlošku koji je objavljen u okviru ovog natječaja (Prilog 1).

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo te priložiti pisane dokaze o tom statusu sukladno odredbama posebnih zakona te imaju prednost u odnosu na ostale kandidate samo pod jednakim uvjetima.

Pozivaju se osobe iz članaka 101. i 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19.) koje ostvaruju prednost kod prijma u službu, da osim dokaza o ispunjavanju raženih uvjeta, prilože i dostave sve potrebne dokaze iz članka 103. Zakona o hrvatskim braniteljima iz Domovinskog rata i članovima njihovih obitelji u svrhu ostvarivanja prednosti pri zapošljavanju:

Sukladno odredbi članka 103. Zakona o hrvatskim braniteljima iz Domovinskog rata i članovima njihovih obitelji u nastavku je poveznica na internetsku stranicu ministarstva nadležnog za branitelje na kojoj su navedeni dokazi potrebni za ostvarivanje prava prednosti pri zapošljavanju:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat će prilikom sklapanja ugovora o radu dostaviti tražene isprave/priloge u izvorniku ili ovjerenoj preslici sukladno Zakonu o javnom bilježništvu.

Nepravovremene i nepotpune prijave neće se razmatrati.

**Prijave poslati na:**

Osnovna škola Đurmanec, Đurmanec 49, 49225 Đurmanec

S naznakom ˝Za natječaj – SKP˝

Natječaj vrijedi od 29.7.2020. – 7.8.2020.

Obavijest o rezultatima izbora:

* u roku 15 dana od dana donošenja odluke o izboru na mrežnim stranicama OŠ Đurmanec u rubrici ˝Natječaji˝.

Pojmovi koji se koriste u ovom natječaju, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

 Ravnatelj:

 Krešimir Kralj, prof.